Publication: Magyar Közlöny
Issue: MK-1998-49 (Year: 1998, Number: 49)
Era: 1990-2004
Section: a 10/1994. (V. 13.) MKM rendelethez
Paragraph Index: 275

1. A pedagógiai szakkönyvtár működtetésének alapkövetelményei: — legalább egy, kizárólag a könyvtári gyűjtemény elhelyezéséhez, feldolgozásához és a könyvtári szolgáltatások céljaira szolgáló helyiség biztosítása, — felsőfokú iskolai végzettséggel és szakképzettséggel rendelkező [Kt. 17. § (1) bek. m) pont] könyvtárostanár (tanító), továbbá könyvtáros asszisztens alkalmazása, — legalább tízezer könyvtári dokumentum, illetve, ha a feladatot kevesebb mint három intézménytípusra látják el, hatezer dokumentum megléte, — szabadpolcos állományrész biztosítása, — rendszeresen, a felhasználók többségének megfelelő időpontban a nyitva tartás biztosítása.

Source: https://magyarkozlony.hu/hivatalos-lapok/3df44ed6ab7889b23554975467c743f5d857b1e1/dokumentumok/66b170053f38adf923bda4f4eea0aa8d87e7ec23/letoltes